Hugh Grant

**Hugh Grant** (nombre artistico de **Hugh John Mungo Grant**), naixiu de Londres (Gran Londres, Reino Uniu) lo 9 de setiembre de 1960, ye un actor britanico, activo en o cine britanico (y dimpués en l'internacional) dende primerías d'os anyos 1980 y con cuantos premios y nominacions recibius mientres a suya carrera cinematografica.

D'entre la suya filmografía como actor, pueden destacar-se bellas d'as cintas a on ha treballau, como por eixemplo *[[Remando al viento]]* (1988, Gonzalo Suárez), *[[Bitter Moon]]* (1992, Roman Polanski), *[[The Remains of the Day (cinta)|The Remains of the Day]]* (1993, James Ivory), *[[Four Weddings and a Funeral]]* (1994, Mike Newell), *[[Sense and Sensibility (cinta de 1995)|Sense and Sensibility]]* (1995, Ang Lee), *[[Mickey Blue Eyes]]* (1999, Kelly Makin), *[[Notting Hill (cinta)|Notting Hill]]* (1999, Roger Michell), *[[Bridget Jones's Diary]]* (2001, Sharon Maguire), *[[Love Actually]]* (2003, Richard Curtis), *[[Bridget Jones: The Edge of Reason]]* (2004, Beeban Kidron), *[[The Rewrite]]* (2014, Marc Lawrence), *[[Florence Foster Jenkins (cinta)|Florence Foster Jenkins]]* (2016, Stephen Frears), u *[[Bridget Jones: Mad About the Boy]]* (2025, Michael Morris).

## Filmografía
### Cintas

### Series de televisión

## Premios
### Premios Globos d'Oro
En l'anyo 1995, en a 52<sup>ena</sup> edición d'os Premios Globos d'Oro, Hugh Grant ganó un Premio Globo d'Oro a lo Millor Actor de Musical u Comedia por a suya actuación en a cinta *[[Four Weddings and a Funeral]]*, dirichida por Mike Newell. En l'anyo 2000, en a 57<sup>ena</sup> edición d'os premios, fue nominau nuevament a ista categoría, encara que no estió lo ganador, por a cinta *[[Notting Hill (cinta)|Notting Hill]]*, de Roger Michell; recebindo la suya segunda nominación en 2003 mientres a 60<sup>ena</sup> edición d'os Globos d'Oro, por a suya actuación en *[[About a Boy (cinta)|About a Boy]]*, cinta dirichida por Paul Weitz y Chris Weitz; y encara una tercera nominación en 2017 en a 74<sup>ena</sup> edición d'os premios por o suyo papel en a cinta *[[Florence Foster Jenkins (cinta)|Florence Foster Jenkins]]*, dirichida por Paul Weitz y Chris Weitz. D'atra man, en 2025 mientres a 82<sup>ena</sup> edición, recibió tamién una nominación a la mesma categoría por a suya interpretación en a cinta *[[Heretic (cinta)|Heretic]]*, dirichida por Scott Beck y Bryan Woods, estando ista la suya cuatrena nominación a lo Premio Globo d'Oro a lo Millor Actor de Musical u Comedia.

En a categoría d'o Premio Globo d'Oro a lo Millor Actor en Miniserie de Televisión u Telefilm, Hugh Grant ha recibiu dos nominacions; a primera, en 2019 mientres a 76<sup>ena</sup> edición d'os Globos d'Oro, por a serie de televisión *[[A Very English Scandal (serie de televisión)|A Very English Scandal]]*; y la segunda, por a miniserie de televisión *[[The Undoing]]* en 2021 mientres a suya 78<sup>ena</sup> edición.

### Premios BAFTA
En a categoría d'o Premio BAFTA a lo Millor Actor, Hugh Grant estió lo ganador en 1995 por a cinta *[[Four Weddings and a Funeral]]*, d'o director Mike Newell, mientres a 48<sup>ena</sup> edición d'os Premios BAFTA; y en 2025, en a 78<sup>ena</sup> edición d'os premios, fue nominau por a cinta *[[Heretic (cinta)|Heretic]]*, de Scott Beck y Bryan Woods.

En a categoría correspondient a lo Premio BAFTA a lo Millor Actor Segundario], ha recubiu dica l'inte dos nominacions: a primera en 2017 en a 70<sup>ena</sup> edición d'os BAFTA por a cinta *[[Florence Foster Jenkins (cinta)|Florence Foster Jenkins]]*, dirichida por Paul Weitz y Chris Weitz; y a l'anyo siguiente, 2018, en 71<sup>ena</sup> edición d'os premios, recubió la suya segunda nominación, en iste caso por o suyo treballo en *[[Paddington 2]]*, una cinta dirichida por Paul King.

## Referencias

## Se veiga tamién
* Cintas interpretadas por Hugh Grant.

## Vinclos externos

*  Hugh Grant en Internet Movie Database.
*  Hugh Grant en Screenonline d'o *[[British Film Institute]]*.